গত ২৪ মে বৃহস্পতিবার তারাবীর নামাজের পর ইত্তেফাকুল ওলামা বৃহত্তম মোমেনশাহী ফতোয়া বোর্ডের ফিতরা নির্ধারণী এক জরুরী সভা জামিয়া ফয়জুর রহমান (রহ:) এর অফিসে অনুষ্ঠিত হয়। উক্ত সভায় সভাপতিত্ব করেন মোমেনশাহী বড় মসজিদের পেশ ইমাম ও খতীব শায়খুল হাদীস আল্লামা আব্দুল হক সাহেব। এতে প্রধান অতিথি হিসাবে উপস্থিত থাকেন ইত্তেফাকুল ওলামা ফতোয়া বোর্ডের সম্মানিত সভাপতি শায়খুল হাদীস আল্লামা মুফতী ফজলুল হক সাহেব। এছাড়াও উত্তেফাকুল ওলামা কার্য নির্বাহীর সিনিয়র সহ-সভাপতি শায়খুল হাদীস মুফতি আহমেদ আলী মোমেনশাহী বড় মসজিদের সানি মুফতী রইসুল ইসলাম, মোমেনশাহী আঞ্জুমান ঈঁদগাহ মসজিদের ইমাম ও খতীব মুফতী আব্দুল্লাহ আল-মামুন, মুফতী আনোয়ার হোসেন, মুফতী আব্দুল খালেক, মুফতী ইলিয়াস, মুফতী সারোয়ার, মুফতী আব্দুর শাকুর, হাফেজ মাওলানা মঞ্জুরুল হক, মুফতী উবাইদুল্লাহ, মুফতী আবু রায়হান , মুফতী গোলাম মওলা ভুইয়া প্রমুখ।